**Projekto**

**lyginamasis variantas**

**LIETUVOS RESPUBLIKOS VYRIAUSYBĖ**

**NUTARIMAS**

**DĖL LIETUVOS RESPUBLIKOS VYRIAUSYBĖS 2000 M. BALANDŽIO 28 D. NUTARIMO NR. 478 „DĖL LIETUVOS RESPUBLIKOS TRANSPORTO LENGVATŲ ĮSTATYMO ĮGYVENDINIMO“ PAKEITIMO**

2019 m. \_\_\_\_\_\_\_\_\_ \_\_ d. Nr. \_\_\_\_

Vilnius

Lietuvos Respublikos Vyriausybė n u t a r i a:

1. Pakeisti Lietuvos Respublikos Vyriausybės 2000 m. balandžio 28 d. nutarimą Nr. 478 „Dėl Lietuvos Respublikos transporto lengvatų įstatymo įgyvendinimo“ ir jį išdėstyti nauja redakcija (Keleivinio transporto vežėjų išlaidų (negautų pajamų), susijusių su transporto lengvatų taikymu, kompensavimo (atlyginimo) tvarkos aprašas nauja redakcija nedėstomas):

„LIETUVOS RESPUBLIKOS VYRIAUSYBĖ

NUTARIMAS

DĖL LIETUVOS RESPUBLIKOS TRANSPORTO LENGVATŲ ĮSTATYMO ĮGYVENDINIMO“ PAKEITIMO

Vadovaudamasi Lietuvos Respublikos transporto lengvatų įstatymo 4 straipsnio 2 dalimi, ~~7 straipsnio 5 dalimi ir~~ 8 straipsniu, Lietuvos Respublikos Vyriausybė n u t a r i a:

1. Patvirtinti Keleivinio transporto vežėjų išlaidų (negautų pajamų), susijusių su transporto lengvatų taikymu, kompensavimo (atlyginimo) tvarkos aprašą (pridedama).

2. Pavesti:

2.1. Lietuvos Respublikos susisiekimo ministerijai – patvirtinti keleivinį transportą kontroliuojančių pareigūnų nemokamo važiavimo keleiviniu transportu tvarką;

2.2. ~~Lietuvos Respublikos socialinės apsaugos ir darbo ministerijai – patvirtinti transporto išlaidų ir lengvųjų automobilių įsigijimo, jų techninio pritaikymo išlaidų kompensacijų mokėjimo sutrikusią judėjimo funkciją turintiems neįgaliesiems ir šeimoms, auginančioms neįgalų vaiką (įvaikį) iki 18 metų, kuriam nustatytas specialusis nuolatinės slaugos poreikis, arba neįgalų vaiką (įvaikį), kuriam iki 2005 m. liepos 1 d. buvo pripažinta visiška negalia, tvarką;~~

~~2.3.~~ Lietuvos Respublikos socialinės apsaugos ir darbo ministerijai, Lietuvos Respublikos sveikatos apsaugos ministerijai, Lietuvos Respublikos švietimo**, sporto** ir mokslo ministerijai – pateikti ~~Lietuvos Respublikos susisiekimo~~ **Susisiekimo** ministerijai dokumentų (pažymėjimų), kuriais suteikiama teisė Lietuvos Respublikos transporto lengvatų įstatyme nurodytiems asmenims įsigyti važiavimo bilietą su nuolaida, pavyzdžius**, išskyrus nurodytus šio nutarimo 3 punkte**.

3. Rekomenduoti Lietuvos gyventojų genocido ir rezistencijos tyrimo centrui pateikti ~~Lietuvos Respublikos susisiekimo~~ **Susisiekimo** ministerijai dokumentų (pažymėjimų), kuriais suteikiama teisė ~~Lietuvos Respublikos transporto~~ **Transporto** lengvatų ~~įstatyme~~ **įstatymo 5 straipsnio 1 dalies 5–8 punktuose ir 2 dalies 2–4 punktuose** nurodytiems asmenims įsigyti važiavimo bilietą su nuolaida, pavyzdžius.“

2. Pakeisti Lietuvos Respublikos Vyriausybės 2000 m. balandžio 28 d. nutarimą Nr. 478 „Dėl Lietuvos Respublikos transporto lengvatų įstatymo įgyvendinimo“ ir 1 punktą išdėstyti taip:

,,1. Patvirtinti Vežėjų išlaidų (negautų pajamų), susijusių su transporto lengvatų taikymu, kompensavimo (atlyginimo) tvarkos aprašą (pridedama).“

3. Pakeisti nurodytu nutarimu patvirtintą Keleivinio transporto vežėjų išlaidų (negautų pajamų), susijusių su transporto lengvatų taikymu, kompensavimo (atlyginimo) tvarkos aprašą ir 4 punktą išdėstyti taip:

,,4. Vežėjų išlaidos (negautos pajamos) dėl keleiviams taikytų važiavimo keleiviniais traukiniais lengvatų kompensuojamos (atlyginamos) taip:

4.1. ~~akcinė bendrovė „Lietuvos geležinkeliai“~~ **vežėjai, teikiantys keleivių, bagažo vežimo geležinkelių transportu paslaugas,** pasibaigus ataskaitiniam kalendoriniam mėnesiui, iki kito mėnesio ~~10~~ **12** d. pateikia Lietuvos Respublikos susisiekimo ministerijai (toliau – Susisiekimo ministerija) pagal sudarytą su ja sutartį ataskaitą apie parduotus su nuolaida važiavimo keleiviniais traukiniais bilietus (Aprašo 4 priedas);

4.2. Susisiekimo ministerija per 5 darbo dienas įvertina gautas ataskaitas ir finansų ministro nustatyta tvarka pateikia Lietuvos Respublikos finansų ministerijai paraiškas (kartu su ataskaitomis **apie parduotus su nuolaida važiavimo keleiviniais traukiniais bilietus**), kad gautų Lietuvos Respublikos valstybės biudžete atitinkamoje programoje numatytų biudžeto lėšų; gautos lėšos per 3 darbo dienas pervedamos ~~akcinei bendrovei „Lietuvos geležinkeliai“~~ **ataskaitą apie parduotus su nuolaida važiavimo keleiviniais traukiniais bilietus pateikusiam vežėjui**.“

4. Pakeisti nurodytu nutarimu patvirtintą Vežėjų išlaidų (negautų pajamų), susijusių su transporto lengvatų taikymu, kompensavimo (atlyginimo) tvarkos aprašą ir jį išdėstyti nauja redakcija (pridedama).

5. Nustatyti, kad šio nutarimo 2 ir 4 punktai įsigalioja 2020 m. sausio 1 d.

Ministras Pirmininkas

Susisiekimo ministras